Birgitta Trotzig

Astri Birgitta Trotzig (født Kjellén, 11. september 1929 i Göteborg, død 14. maj 2011 i Lund) var en svensk forfatter og kritiker som sad på stol nummer 6 i Svenska Akademien i årene fra 1993 til 2011. Hun voksede op i Kristianstad.

Biografi 
Trotzig var datter af lektor Oscar Kjellén og hustru adjunkt Astri Kjellén, født Rodhe. Faderen var søn af folkeskolelærer Alfred Kjellén fra Skepperstad og moderen datter til læge Einar Rodhe. Forældrene blev gift i 1928 da faderen arbejdede på sin doktorafhandling mens han underviste ved latinlærerværket i Göteborg. Familien flyttede til Kristianstad i 1937, hvor begge forældrene underviste i fransk og engelsk.

Trotzig studerede litteratur- og kunsthistorie ved Göteborg Universitet, hvor hendes forældre havde læst før hende. Efter studentereksamen i 1948 giftede hun sig med Ulf Trotzig året derpå. Da hun debuterede i 1951 gjorde hun det under navnet Birgitta Trotzig, hvilket skete med novellesamlingen "Ur de älskandes liv". Fire år senere konverterede hun til katolicismen. Hun har arbejdet for både BLM og Aftonbladet.

Trotzig var bosat i Frankrig i årene fra 1955 til 1972, og var leder for Samfundet De Nio i årene fra 1967 til 1993. Hun blev valgt til Svenska Akademien i 1993 som Per Olof Sundmans efterfølger.

Trotzig modtog Aftonbladets litteraturpris i 1961, og i 1966 tildeltes hun Frödingstipendiet.

Forfatterskab 
Trotzigs sprog er stærkt drevet og særegent, ofte dystert og svært tilgængeligt, men med en skarphed, som trænger dybt ind i de læsere, der er modtagelige for hendes prosa. Det centrale tema i hendes bøger er skyld og frigørelse, ofte med en kristen klangbund, samt balancegang mellem etik og æstetik.

Trotzigs bøger omfatter romanen Dykungens datter fra 1985, hvor hun har taget titel og emne fra H.C. Andersen. Bogen handler om det uønskede barn, der er både en lysfigur og genfærd, og om hendes og moderens livslange lidelseshistorie. Hun har også skrevet prosadigtsamlinger.

Bibliografi 
 Ur de älskandes liv 1951 (novellesamling)
 Bilder 1954
 De utsatta 1957
 Ett landskap 1959
 En berättelse från kusten 1961
 Utkast och förslag 1962
 Levande och döda 1964
 Sveket 1966
 Ordgränser 1968
 Teresa 1969
 Sjukdomen 1972 (filmatiseredes 1979 som Kejsaren)
 I kejsarens tid 1975
 Jaget och världen 1977
 Berättelser 1977
 Anima 1982
 Dykungens dotter 1985
 Porträtt 1993
 Per Olof Sundman 1993
 Sammanhang 1996
 Tal på Övralid 6 juli 1997, 1998
 Dubbelheten 1998
 Gösta Oswald 2000

Priser og udmærkelser 
 Svenska Dagbladets litteraturpris (1957)
 Aftonbladets litteraturpris (1961)
 De Nios stora pris (1963)
 Gustaf Fröding-stipendiet (1966)
 Litteraturfrämjandets stora romanpris (1967)
 Sixten Heymans pris (1968)
 Litteraturfrämjandets stora pris (1970)
 Doblougska priset (1970)
 Aniara-priset (1981)
 Stiftelsen Selma Lagerlöfs litteraturpris (1984)
 Pilotpriset (1985)
 Gerard Bonniers pris (1988)
 Kellgrenpriset (1991)
 Övralidspriset (1997)
 Ivar Lo-Johanssons personliga pris (2000)
 Litteris et Artibus (2004)
 Sveriges Radios Lyrikpris (2007)

Kildehenvisninger

Eksterne henvisninger 
 Svenska Akademiens side om Birgitta Trotzig 

Romanforfattere fra Sverige
Novelleforfattere fra Sverige
Digtere fra Sverige
Medlemmer af Svenska Akademien
Svensksprogede forfattere fra Sverige
Personer fra Göteborg
Vindere af Doblougprisen